GM Uzbekistan Janubiy Koreyadan 400 mln dollarlik ehtiyot qismlar sotib oladi

GM Uzbekistan va Daewoo International kompaniyalari O‘zbekistonga 400 million dollarlik ehtiyot qismlar yetkazib berish bo‘yicha shartnoma imzoladi. Bu haqda “Carzone.uz”  xabar bermoqda.

Janubiy Koreya kompaniyasi ma’lumotlariga ko‘ra, Daewoo International yangi shartnoma doirasida GM Korea zavodida sakkizta model, jumladan, Captiva, Orlando, Nexia, Cobalt va Lacetti uchun ishlab chiqarilgan ehtiyot qismlarni yetkazib beradi.
“Biz mazkur bitim O‘zbekiston va qo‘shni mamlakatlarda biznesning kengayishi uchun yangi imkoniyatlarni taqdim etishini kutmoqdamiz”, — deya Janubiy Koreya kompaniyasi vakili so‘zlaridan iqtibos keltirdi “Korea Times”nashri.
Eslatib o‘tamiz, 2014-yilda Janubiy Koreya kompaniyasi O‘zbekistonga 163 million dollar miqdoridagi ehtiyot qismlar yetkazib bergan.